section_heading: Povijest
paragraph_text: Prema legendi je Pjongjang grad Wanggŏmsŏng kojeg je 2333. g.p.K. osnovao legendarni osnivač korejske države Dangun Wanggeom i najstariji grad u cijeloj Koreji. Pisana povijest grada počinje 108. g.p.K. kad je u blizini osnovano kinesko trgovačko naselje. Od 427. godine je Pjongjang glavni grad kraljevstva Goguryeo (Koguryo). To je jedno od triju korejskih kraljevstva. Od 1135. je drugi glavni grad kraljevstva Goryeo. Od kraja 14. st. je dio kraljevstva Joseon (Choson). 1592. su grad napali Japanci i držali ga do 1593. Od 1627. je dio korejskog kraljevstva pod vrhovnom kineskom upravom. Pyongyang je postao baza kršćanskih misionara u Koreji. Od 1893. je dio nezavisne Koreje pod japanskim utjecajem (nakon kinesko-japanskog rata su se Kinezi povukli iz Koreje, a došli Japanci). Između 1910. i 1945. je i službeno dio Japana. Japanci su grad nazvali Heijō i bio je značajan industrijski centar.